CELEX: 62011CN0514
Language: sk
Date: 2011-11-30 00:00:00
Title: Vec C-514/11 P: Odvolanie podané 30. novembra 2011 : Liga para a Protecção da Natureza (LPN) proti rozsudku Všeobecného súdu (tretia komora) z  9. septembra 2011 vo veci T-29/08, Liga para a Protecção da Natureza (LPN)/Európska komisia

25.2.2012   
            
            
               SK
            
            
               Úradný vestník Európskej únie
            
            
               C 58/2
            
         Odvolanie podané 30. novembra 2011: Liga para a Protecção da Natureza (LPN) proti rozsudku Všeobecného súdu (tretia komora) z 9. septembra 2011 vo veci T-29/08, Liga para a Protecção da Natureza (LPN)/Európska komisia
   (Vec C-514/11 P)
   2012/C 58/02
   Jazyk konania: portugalčina
   
      Účastníci konania
   
   
      Odvolateľka: Liga para a Protecção da Natureza (LPN) (v zastúpení: P. Vinagre e Silva, advokát)
   
      Ďalší účastníci konania: Európska komisia, Dánske kráľovstvo, Fínska republika, Švédske kráľovstvo
   
      Návrhy odvolateľky
   
   
               —
            
            
               Čiastočne zrušiť rozsudok Všeobecného súdu vyhlásený 9. septembra 2011 vo veci T-29/08 v rozsahu, v akom:
               
                           —
                        
                        
                           zamieta žalobné návrhy odvolateľky, LPN (bez zrušenia rozhodnutia Komisie z 22. novembra 2007),
                        
                     
                           —
                        
                        
                           nepriznáva LPN náhradu jej vlastných trov konania a zaväzuje LPN na náhradu trov konania, ktoré vznikli Komisii,
                        
                     pretože v oboch prípadoch sa Všeobecný súd dopustil rôznych nesprávnych posúdení, ktoré majú za dôsledok nesprávnosť jeho rozhodnutia.
            
         
               —
            
            
               Vyhovieť žalobným návrhom odvolateľky, zrušiac rozhodnutie Komisie z 22. novembra 2007 v rozsahu, v akom sa týka dokumentov a častí dokumentov, ku ktorým je naďalej odopieraný prístup rozhodnutím z 24. októbra 2008.
            
         
               —
            
            
               Zaviazať Komisiu, aby znášala svoje vlastné trovy konania a nahradila trovy konania, ktoré vznikli odvolateľke v prvostupňovom a odvolacom konaní.
            
         
      Odvolacie dôvody a hlavné tvrdenia
   
   Rozsudok Všeobecného súdu zamietol žalobu, ktorú podala LPN proti rozhodnutiu Komisie z 22. novembra 2007 v rozsahu, v akom sa týka dokumentov a častí dokumentov, ku ktorým je odvolateľke naďalej odopieraný prístup rozhodnutím z 24. októbra 2008.
   Napadnuté rozhodnutie musí byť zrušené z dôvodu týchto právnych vád:
   
               i)
            
            
               Nesprávny výklad článku 6 ods. 1 nariadenia Európskeho parlamentu a Rady (ES) č. 1367/2006 zo 6. septembra 2006 o uplatňovaní ustanovení Aarhuského dohovoru o prístupe k informáciám, účasti verejnosti na rozhodovacom procese a prístupe k spravodlivosti v záležitostiach životného prostredia na inštitúcie a orgány Spoločenstva. (1)
               
            
         
               ii)
            
            
               Nesprávny výklad článku 4 nariadenia Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie. (2)
               
            
         
               iii)
            
            
               Nesprávne posúdenie rozdelenia náhrady trov konania.
            
         V dôsledku toho treba vyhovieť žalobným návrhom odvolateľky formulovaným v prvostupňovom konaní, zrušiac rozhodnutie Komisie z 22. novembra 2007 v rozsahu, v akom sa týka dokumentov a častí dokumentov, ku ktorým je odvolateľke naďalej odopieraný prístup rozhodnutím z 24. októbra 2008.
   
      (1)  Ú. v. EÚ L 264, s. 13.
   
      (2)  Ú. v. ES L 145, s. 43; Mim. vyd. 01/003, s. 331.